Ula anang mburu mangsa racaké ing wayah awan utawa wayah wengi, nanging langka kétok aktif ing wayah mbengi. Akèh-akèhé "herpetologis" nganggepé minangka kéwan "diurnal". Kayadéné ula kobra kang liyané, wondéné ngrasa kaancem lan kepojok ula anang bakal ngedegaké guluné sarta megaraké balung rusuké sahéngga kurang luwih sepertelu pérangan rai awaké ngadeg lan nggèpèng kaya "spatula". Lan uga, posisi iki bakal ngetokaké warna kuning lan corèt ireng ing dadané, minangka peringatan kanggo musuhé.